Up-329/03
Datum: 2005-05-20T00:00:00.000+02:00
ecli: ECLI:SI:USRS:2005:Up.329.03
vrsta: posamični akt
zadeva: ustavna pritožba
objavljeno: Neobjavljeno | 20.05.2005
dokument: US24627
akt: Ustavna pritožba A. A. zoper sodbo Višjega sodišča v Kopru št. I Cp 676/2002 z dne 1. 4. 2003 v zvezi s sodbo Okrajnega sodišča v Kopru št. P 228/2000 z dne 15. 5. 2002
resitev: zavrženje
izrek: Ustavna pritožba A. A. zoper sodbo Višjega sodišča v Kopru št. I Cp 676/2002 z dne 1. 4. 2003 v zvezi s sodbo Okrajnega sodišča v Kopru št. P 228/2000 z dne 15. 5. 2002 se zavrže.
stavek: Po odločitvi Vrhovnega sodišča sodbi sodišča prve in druge stopnje ne moreta biti več samostojen predmet izpodbijanja z ustavno pritožbo.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2003-05-12T22:00:00.000Z
datum_odlocitve: 2005-05-19T22:00:00.000Z

# Up-329/03-12

20. 5. 2005

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 4. maja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

### sklenilo:

Ustavna pritožba A. A. zoper sodbo Višjega sodišča v Kopru št. I Cp 676/2002 z dne 1. 4. 2003 v zvezi s sodbo Okrajnega sodišča v Kopru št. P 228/2000 z dne 15. 5. 2002 se zavrže.

---

### OBRAZLOŽITEV

Pritožnica je dne 12. 5. 2003 vložila ustavno pritožbo zoper v izreku navedeni sodbi, s katerima je bil zavrnjen njen zahtevek za plačilo razlik v plači.

Med postopkom za preizkus ustavne pritožbe je Ustavno sodišče pridobilo podatek, da je Vrhovno državno tožilstvo zoper izpodbijani sodbi vložilo zahtevo za varstvo zakonitosti. Vrhovno sodišče je s sodbo št. II Ips 435/2003 z dne 23. 12. 2004 zahtevo za varstvo zakonitosti zavrnilo.

Ustavna pritožba zoper izpodbijani sodbi ni več dopustna. Po odločitvi Vrhovnega sodišča izpodbijani sodbi ne moreta biti več (samostojen) predmet izpodbijanja z ustavno pritožbo. Ko je v isti zadevi končno odločeno s sodbo Vrhovnega sodišča, Ustavno sodišče izpodbijanih sodb ne bi moglo razveljaviti, če obenem ne bi razveljavilo tudi sodbe Vrhovnega sodišča (tako Ustavno sodišče že v odločbi št. Up-395/00 z dne 20. 2. 2003, Uradni list RS, št. 26/03 in OdlUS XII, 50). Zato je bilo potrebno ustavno pritožbo zoper izpodbijani sodbi zavreči.

Senat Ustavnega sodišča je sprejel ta sklep na podlagi druge alineje prvega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

---

Predsednica senata
mag. Marija Krisper Kramberger